Wang Jianan

Wang Jianan (kinesisk: 王嘉男, født 27. august 1996 i Shenyang) er en kinesisk lengdehopper. Han drev tidligere med mangekamp, men fra 2012 har han fokusert på lengde. Han ble asiamester i lengde i 2013, og fikk bronse ved VM i friidrett 2015.

Idrettskarriere 
Wang konkurrerte i mangekamp i 2012, men i september 2012 vant han lengdehopp ved det kinesiske mesterskapet mesterskapet i friidrett, med 8,04 meter. Dette var bare en måned etter at han fylte 16 år. I april 2013 vant han lengde ved det kinesiske ungdomsmesterskapet, med 7,91 meter. Han vant også Asiamesterskapet i friidrett 2013, der han hoppet 7,95 meter. Han deltok også ved VM i friidrett 2013, men hoppet 7,59 i kvalifiseringsrunden, som var 23. beste lengde, og ble dermed ikke med i finaleomgangen. 

Wang vant IAAF World Challenge-stevnet i Beijing i mai 2014. Han deltok ved junior-VM i friidrett 2014, der han vant lengde med 8,08 meter, foran sin landsmann Lin Qing og japanske Shotaro Shiroyama. 

Han satte personlig rekord med 8,25 meter da han kom på 3.-plass ved Shanghai Golden Grand Prix i mai 2015. Ved VM i friidrett 2015 kom Wang på 3.-plass, bak med 8,18 meter, bak hhv. Greg Rutherford og Fabrice Lapierre.

2021
Wang Jianan tok 20. plass for Kina i lengdehopp under Sommer-OL 2020 i Tokyo.

Referanser

Eksterne lenker 
 
  Profil hos All-Athletics 

Fødsler i 1995
Kinesiske lengdehoppere
Verdensmestere i friidrett for Kina
Asiamestere i friidrett
Deltakere for Kina under VM i friidrett 2015
Deltakere for Kina under Sommer-OL 2016
Friidrettsutøvere under Sommer-OL 2016
Deltakere for Kina under VM i friidrett 2017
Deltakere for Kina under Sommer-OL 2020
Friidrettsutøvere under Sommer-OL 2020
Deltakere for Kina under VM i friidrett 2022